CELEX: 52013PC0146
Language: mt
Date: 2013-03-12
Title: Proposta għal Emenda għall-Proposta tal-Kummissjoni COM(2012) 496 REGOLAMENT TAL-PARLAMENT EWROPEW U TAL-KUNSILL li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew koperti mill-Qafas Strateġiku Komuni u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament tal-Kunsill (KE) Nru 1083/2006

|
			
		
		
		52013PC0146
		
			Proposta għal Emenda għall-Proposta tal-Kummissjoni COM(2012) 496 REGOLAMENT TAL-PARLAMENT EWROPEW U TAL-KUNSILL li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew koperti mill-Qafas Strateġiku Komuni u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament tal-Kunsill (KE) Nru 1083/2006 /* COM/2013/0146 final - 2011/0276 (COD) */
			
				
		
		
			
			   	2011/0276 (COD)
Proposta għal
Emenda għall-Proposta
tal-Kummissjoni COM(2012) 496
REGOLAMENT TAL-PARLAMENT EWROPEW U TAL-KUNSILL
li jistabbilixxi dispożizzjonijiet
komuni dwar il-Fond Ewropew għall-Iżvilupp Reġjonali, il-Fond
Soċjali Ewropew, il-Fond ta' Koeżjoni, il-Fond Agrikolu Ewropew
għall-Iżvilupp Rurali u l-Fond Marittimu u tas-Sajd Ewropew koperti
mill-Qafas Strateġiku Komuni u li jistabbilixxi d-dispożizzjonijiet
ġenerali dwar il-Fond Ewropew għall-Iżvilupp Reġjonali,
il-Fond Soċjali Ewropew u l-Fond ta' Koeżjoni u li jħassar
ir-Regolament tal-Kunsill (KE) Nru 1083/2006
Il-proposta tal-Kummissjoni COM(2012) 496
hija emendata kif ġej:
(1) tiżdied il-premessa (57a) li
ġejja:
"(57a) Minħabba l-prijorità urġenti
biex jiġi indirizzat il-qgħad fost iż-żgħażagħ
fir-reġjuni l-iktar affettwati tal-Unjoni, għandha tinħoloq
Inizjattiva Xogħol għaż-Żgħażagħ,
iffinanzjata minn allokazzjoni speċifika u minn investiment immirat
mill-Fond Soċjali Ewropew. L-Inizjattiva Xogħol
għaż-Żgħażagħ għandha timmira li tappoġġja
żgħażagħ li ma jkollhomx impjieg, u mhux qed jirċievu
edukazzjoni jew taħriġ li joqogħdu fir-reġjuni
eliġibbli. L-Inizjattiva Xogħol
għaż-Żgħażagħ għandha tkun implimentatat
bħala parti mill-għan tal-Investiment għal tkabbir u
impjiegi."
(2) L-Artikolu 18 jiġi sostitwit
b'dan li ġej:
"Artikolu 18 
Riżerva ta' prestazzjoni
Ħamsa fil-mija tar-riżorsi allokati
għal kull Fond tal-QSK u Stat Membru, bl-eċċezzjoni
tar-riżorsi allokati għall-mira tal-kooperazzjoni territorjali
Ewropea, għall-Inizjattiva Xogħol
għaż-Żgħażagħ u għat-Titolu V
tar-Regolament tal-EMFF, jikkostitwixxu riżerva għall-prestazzjoni li
għandha tiġi allokata skont l-Artikolu 20."
(3) fl-Artikolu 44(5), l-ewwel
sentenza hi sostitwita bit-test li ġej:
"Ir-rapporti tal-implimentazzjoni annwali
msemmija fil-paragrafi minn 1 sa 4 jkunu ammissibbli meta jinkludu
l-informazzjoni kollha meħtieġa f'dawk il-paragrafi u fir-regoli
speċifiċi għall-Fond."
(4) L-Artikolu 83 jiġi sostitwit b'dan li ġej:
"Artikolu 83 
Riżorsi għal koeżjoni ekonomika, soċjali
u territorjali
1.         Ir-riżorsi
għal koeżjoni ekonomika, soċjali u territorjali
għall-impenn baġitarju għall-perjodu mill-2014 sal-2020 ikunu
EUR [x] bil-prezzijiet tal-2011, f'konformità mar-rendikont annwali li
jidher fl-Anness III, li minnhom EUR [x] jirrappreżentaw
ir-riżorsi globali allokati għall-FEŻR, għall-FSE u l-FK u
EUR [3 000 000 000] jikkostitwixxu allokazzjoni
speċifika għall-Inizjattiva Xogħol għaż-Żgħażagħ.
Għall-finijiet tal-ipprogrammar u l-inklużjoni sussegwenti
fil-baġit ġenerali tal-Unjoni, l-ammont tar-riżorsi għal
koeżjoni ekonomika, soċjali u territorjali jkun indiċjat
fil-livell ta' 2 % kull sena.
2.         Il-Kummissjoni
tadotta deċiżjoni, permezz ta' atti ta' implimentazzjoni, li
tistabbilixxi r-rendikont annwali tar-riżorsi globali għall-Fondi
minn Stat Membru, f'konformità mal-kriterji u l-metodoloġija stabbiliti
fl-Anness IIIa u r-rendikont annwali tar-riżorsi mill-allokazzjoni
speċifika għall-Inizjattiva Xogħol għaż-Żgħażagħ
mill-Istat Membru flimkien mal-lista ta' reġjuni eliġibbli,
f'konformità mal-kriterji u l-metodoloġija stipulati fl-Anness IIIb
mingħajr ħsara għall-paragrafu 3 ta’ dan l-Artikolu u
tal-Artikolu 84(7).
3.         0,35 %
tar-riżorsi globali jiġu allokati għal assistenza teknika
bl-inizjattiva tal-Kummissjoni."
(5) fl-Artikolu 84,
jiddaħħal il-paragrafu li gej:
"3a. Ir-riżorsi għall-Inizjattiva
Xogħol għaż-Żgħażagħ jammontaw għal
EUR [3 000 000 000] mill-allokazzjoni speċifika
għall-Inizjattiva Xogħol għaż-Żgħażagħ
u mill-inqas EUR [3 000 000 000] mill-investiment immirat
mill-FSE."
(6) fl-Artikolu 93(2), jiżdied
it-tieni subparagrafu kif ġej:
"L-ewwel subparagrafu ma japplikax
għall-Inizjattiva Xogħol
għaż-Żgħażagħ."
(7) jiżdied l-Anness IIIb li ġej:
"ANNESS
IIIb
Metodoloġija
rigward l-allokazzjoni speċifika għall-Inizjattiva Xogħol
għaż-Żgħażagħ imsemmija fl-Artikolu 83
I. Ir-rendikont annwali tal-allokazzjoni
speċifika għall-Inizjattiva Xogħol
għaż-Żgħażagħ hija determinata f'konformità
mal-passi li ġejjin:
1. Fir-reġjuni tal-livell 2 tan-NUTS
b’rati ta' qgħad fost iż-żgħażagħ ta' iktar minn
25 % fl-2012 (minn hawn 'il quddiem "ir-reġjuni
eliġibbli") jiġi identifikat l-għadd ta' persuni
żgħażagħ mingħajr xogħol ta' etajiet bejn il-15 u
l-24 sena.
2. L-allokazzjoni li tikkorrispondi għal
kull reġjun eliġibbli hija kkalkulata abbażi tal-proporzjon bejn
l-għadd ta' persuni mingħajr xogħol fir-reġjuni
eliġibbli u l-għadd totali ta' persuni żgħażagħ
imsemmi fil-punt 1 fir-reġjuni eliġibbli kollha.
3. L-allokazzjoni għal kull Stat Membru
hija s-somma tal-allokazzjonijiet għal kull wieħed mir-reġjuni
eliġibbli tiegħu."
II. L-allokazzjoni speċifika
għall-Inizjattiva Xogħol għaż-Żgħażagħ
ma tiġix ikkunsidrata sabiex ikunu applikati r-regoli ta' limitar
stipulati fl-Anness IIIa b'relazzjoni għall-allokazzjoni tar-riżorsi
globali."
(10) fl-Anness V, fit-tabella dwar
"kundizzjonalitajiet tematiċi ex-ante" tiżdied
ir-ringiela li ġejja:
   || "8.6. Integrazzjoni sostenibbli fis-suq tax-xogħol ta' żgħażagħ tal-etajiet bejn il-15 u l-24 sena li ma għandhomx impjieg, u mhux qed jirċievu edukazzjoni jew taħriġ: L-eżistenza ta' qafas ta' politika strateġika komprensiva sabiex jintlaħqu l-għanijiet tal-Pakkett tax-Xogħol għaż-Żgħażagħ u b'mod partikolari sabiex tkun stabbilita skema ta' Garanzija għaż-Żgħażagħ f'konformità mar-rakkomandazzjoni tal-Kunsill ta' [xxx] || –     Ikun stabbilit qafas ta' politika strateġika komprensiv sabiex jintlaħqu l-għanijiet tal-Pakkett tax-Xogħol għaż-Żgħażagħ u b'mod partikolari sabiex tkun stabbilita skema ta' Garanzija għaż-Żgħażagħ f'konformità mar-rakkomandazzjoni tal-Kunsill ta' [xxx] li: –        huwa bbażat fuq evidenza li tkejjel ir-riżultati għal żgħażagħ ta’ etajiet bejn il-15 u l-24 sena li ma għandhomx impjieg, u mhux qed jirċievu edukazzjoni jew taħriġ: - jipprevedi sistema għall-ġbir u l-analiżi ta' dejta u informazzjoni dwar l-iskema ta' Garanzija għaż-Żgħażagħ f'livell rilevanti li tipprovdi bażi ta' evidenza suffiċjenti biex ikunu żviluppati politiki mmirati u li timmonitorja żviluppi b'evalwazzjonijiet kontrofattwali kull meta jkun possibbli –        - jidentifika l-awtorità pubblika responsabbli mit-twaqqif u l-immaniġġar tal-iskema ta’ Garanziji għaż-Żgħażagħ u mill-koordinazzjoni ta’ sħubiji fil-livelli u s-setturi kollha. –        jinvolvi lill-partijiet interessati kollha li huma rilevanti sabiex ikun indirizzat il-qgħad fost iż-żgħażagħ; –        huwa bbażat fuq intervent u attivazzjoni bikrija; –        jinkludi miżuri ta' sostenn għall-integrazzjoni tas-suq tax-xogħol, inklużi miżuri li jsaħħu l-ħiliet u miżuri relatati mas-suq tax-xogħol."